CELEX: 32012D0479
Language: et
Date: 2012-08-14 00:00:00
Title: 2012/479/EL: Komisjoni rakendusotsus, 14. august 2012 , millega muudetakse otsuses 2007/777/EÜ Iisraeli käsitlevat kannet nende kolmandate riikide loetelus, millest võib liitu tuua teatavaid lihatooteid (teatavaks tehtud numbri C(2012) 5703 all)  EMPs kohaldatav tekst

17.8.2012   
            
            
               ET
            
            
               Euroopa Liidu Teataja
            
            
               L 219/23
            
         KOMISJONI RAKENDUSOTSUS,
   14. august 2012,
   millega muudetakse otsuses 2007/777/EÜ Iisraeli käsitlevat kannet nende kolmandate riikide loetelus, millest võib liitu tuua teatavaid lihatooteid
   (teatavaks tehtud numbri C(2012) 5703 all)
   (EMPs kohaldatav tekst)
   (2012/479/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat osa, artikli 8 punkti 1 esimest lõiku ning artikli 8 punkti 4,
   ning arvestades järgmist:
   
               (1)
            
            
               Komisjoni 29. novembri 2007. aasta otsusega 2007/777/EÜ (millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ) (2) kehtestatakse nõuded Euroopa Parlamendi ja nõukogu 29. aprilli 2004. aasta määruses (EÜ) nr 853/2004 (millega sätestatakse loomset päritolu toidu hügieeni erieeskirjad) (3) määratletud lihatoodete ja töödeldud magude, põite ja soolte liitu importimiseks, nende transiidiks läbi liidu ning nende ladustamiseks liidus.
            
         
               (2)
            
            
               Otsuse 2007/777/EÜ II lisa 2. osas on esitatud loetelu kolmandatest riikidest ja nende osadest, kust lubatakse importida lihatooteid ning töödeldud magusid, põisi ja sooli, mis on läbinud selles loetelus osutatud töötluse. Kui kolmandates riikides on kõnealusesse loetellu kandmise eesmärgil loodud piirkonnad, on need sätestatud kõnealuse lisa 1. osas.
            
         
               (3)
            
            
               Otsuse 2007/777/EÜ II lisa 4. osas on sätestatud töötlemisviisid, millele on osutatud kõnealuse lisa 2. osas, ning igale töötlemisviisile on määratud kood. Selles osas on sätestatud muu kui eritöötlus „A” ning eritöötlemisviisid „B”–„F”, kusjuures loetelu algab tugevamast töötlemisest.
            
         
               (4)
            
            
               Kõrge patogeensusega linnugripi hiljutiste puhangute tõttu Iisraelis muudeti otsust 2007/777/EÜ komisjoni rakendusmäärusega (EL) nr 532/2012, (4) mille kohaselt selle kolmanda riigi haiguspuhangust mõjutatud piirkondadest pärit kodulindudest, farmiuluklindudest, tehistingimustes peetavatest silerinnalistest lindudest ja looduslikest jahilindudest valmistatud lihatooteid ja nende liikide töödeldud magusid, põisi ja sooli on lubatud liitu importida ainult juhul, kui nad on läbinud otsuse 2007/777/EÜ II lisa 4. osas sätestatud eritöötlemisviisi „D”. Haiguspuhangust mõjutatud Iisraeli piirkond, mille suhtes kohaldatakse loomatervishoiuga seotud põhjustel piirkondadeks jaotamist, on loetletud kõnealuse otsuse II lisa 1. osa tabelis.
            
         
               (5)
            
            
               Esitatud teabe kohaselt, mis osutab positiivsele olukorrale seoses kõnealuse haigusega, kontrollis Iisrael edukalt kõrge patogeensusega linnugripi puhanguid. Lisaks ei ilmnenud pädeva asutuse korraldatud kontrollimistel Iisraelis pärast kodulindude hukkamist nakatunud linnukasvatusettevõtetes ning ettevõtete ruumide puhastamist ja desinfitseerimist, taudi edasist levikut.
            
         
               (6)
            
            
               Seepärast on otstarbekas muuta otsuse 2007/777/EÜ II lisa 1. ja 2. osas Iisraeli kohta tehtud kannet, et lubada liitu importida kogu Iisraeli territooriumilt pärit lihatooteid ja töödeldud magusid, põisi ja sooli, mis on saadud kodulindudest, farmiuluklindudest, tehistingimustes peetavatest silerinnalistest lindudest või looduslikest uluklindudest, ning on läbinud muu kui eritöötluse „A”, vastavalt otsuse 2007/777/EÜ II lisa 4. osale.
            
         
               (7)
            
            
               Seega tuleks otsust 2007/777/EÜ vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 14. august 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 18, 23.1.2003, lk 11.
   
      (2)  ELT L 312, 30.11.2007, lk 49.
   
      (3)  ELT L 139, 30.4.2004, lk 55.
   
      (4)  ELT L 163, 22.6.2012, lk 1.
   
      LISA
      Otsuse 2007/777/EÜ II lisa muudetakse järgmiselt:
      
                  1)
               
               
                  1. osas kustutatakse Iisraeli käsitlev kanne;
               
            
                  2)
               
               
                  2. osas asendatakse Iisraeli käsitlev kanne järgmisega:
                  
                              „IL
                           
                           
                              Iisrael
                           
                           
                              B
                           
                           
                              B
                           
                           
                              B
                           
                           
                              B
                           
                           
                              A
                           
                           
                              A
                           
                           
                              A
                           
                           
                              B
                           
                           
                              B
                           
                           
                              XXX
                           
                           
                              A
                           
                           
                              A
                           
                           
                              XXX”